پرزیدنت رجب طیب اردوغان، سوریه قونوسوندا روسیا ایله ائش‌گودوم حالیندا ایشلرین داوام ائدجیینی سؤیله‌دی.
اردوغان ایله روسیا دؤولت باشقانی ولادیمیر پوتین سوچیده بیر آرایا گلدی.
هیات‌لر آراسی گؤروشمه‌دن سونرا تشکیل ائدیلن مطبوعات کنفرانسیندا اردوغان، گؤروشمه‌ده سوریه بحرانی باشدا اولماق اوزره بؤلگه‌سل قونولارین اله آلیندیغینی ایفاده ائتدی.
سوریه‌نین 6 ایلدیر قانایان بیر یارا اولدوغونو سؤیله‌ین اردوغان؛
"اوشاق‌لارین، قادین‌لارین، یاش‌لی‌لارین شیمیایی سلاح‌لارلا قتل ائدیلمه‌سینه نئجه گؤزلریمیزی قاپادابیلریک؟" دئدی.
شیمیایی سالدیری‌لارین مسئول‌لاری‌نین جزالاندیریلماسی قونوسوندا آنلاشدیق‌لارینی وورغولایان اردوغان؛
"آتیشکسی پوزماق اوچون هر سالدیری، ساحه‌دکی وضعیتی پیسلشدیرمه‌نین یانیندا ضامن اؤلکه‌لرین امک‌لرینی ده بالتالاییر. بوتون بو قونولاردا روسیا ایله ائش‌گودوم حالیندا ایشلریمیزی داوام ائتدیرجییک. تورکیه، روسیا، ایران ضامنلیگینده تطبیق اولونان آتیشکس و یا یئنی آدییلا چاتیشماسیزلیق، سیاسی چؤزوم ایشلری‌نین موفقیته چاتماسی اوچون اؤنم‌لی بیر فورصت پنجره‌سی میدانا گتیرمیش‌دیر. بو یاخشی فورصتین یوخ ائدیلممه‌سی لازیم‌دیر" دئدی.
اردوغان، سوریه‌ده‌کی بوتون ترور هؤرگوتلری ایله مباریزنی دونیانین دینج‌لیگی باخیمین‌دان گره‌ک‌لی گؤردوک‌لرینی ده سؤیله‌دی.
روسیا دؤولت باشقانی پوتین ده، گؤروشمه‌ده، اولوسلارآراسی تروریزمله مباریزه‌ده استخبارات و حربی امکداشلیغین گوجلندیریلمه‌سی قونوسوندا آنلاشما تعمین ائدیلدیگینی، سوریه‌ده‌کی چؤزومون ده سیاسی اولدوغو قونوسوندا پرزیدنت اردوغان ایله همفیکیر اولدوق‌لارینی ایفاده ائتدی.
ایکی اؤلکه آراسین‌داکی نورماللاشما پروسه‌سی‌نین تامام‌لانا‌راق اورتاق‌لیق دؤورونه گئچیلدیگینی ایفاده ائدن پوتین، تورکیه و روسیا آراسین‌داکی تیجارتده آرتیش اولدوغونو ایفاده ائده‌رک،
"گؤروشمه‌ ده تیجارتین گوجلندیریلمه‌سی و میللی پول‌لارین ایستیفاده ائدیلمه‌سی قراری آلدیق. هر ایکی طرف‌دن 110 میلیارد د‌لارلیق بیر آنلاشما سؤز قونوسو. بیر میلیارد دول‌لار مبلغینده اورتاق یاتیریم ایشلری‌نین تاماملانماسی قونوسوندا آنلاشدیق. روسیا، تورکیه‌یه طبیعی گاز، کؤمور و نفت صادر ائتمکده‌دیر. تورک آخیمی پروژه‌سینی دانیشدیق. بو پروژه چرچیوه‌سینده قاراد‌نیزدن بیری تورکیه اوزرین‌دن اوبیری بیرباشا آوروپایا اولماقلا ایکی خط داشیناجاق" دئدی.
